

Mittetulundusühing Eesti Külaliikumine KODUKANT

Siseministeerium

minister

Lauri Läänemets

Oleme varasema info põhjal tegutsenud teadmises, et kuigi KÜSK- i suursündmuste meede otsustati lõpetada, on ministeeriumi eelarves senine toetus 15 tuhat eurot ka seekord Kodukandi juba 15ndat korda korraldatava suursündmuse - Eestimaa külade Maapäeva jaoks olemas. Mõistame keerulist eelarveolukorda ja teeme omapoolse kompromissettepaneku: olles küll lootnud varasema finantseeringu jätkumise peale spetsiaalselt Maapäeva korraldamise jaoks summas 15 000 eurot, saaksime arvestada toetussummaga 10 000 EUR, milles sisalduks ka Kodukandi ja SIM vahel sõlmitud lepingu 7-42384-1 1.06.2023 tegevustest jäänud 2023 aasta jääk 6235 eurot. Jääk tekkis seoses lepingu sõlmimisest alles 1.06.23, tegevused olid küll abikõlbulikud varem, kuid sündmusi ja osa tegevustega saime selliselt alustada alles septembrist. Maal korraldatavate tegevuste eripära, et suvel on inimesed hõivatud mitmesuguste muude tegevustega ja on ka puhkused. Seega teeksime ettepaneku eraldada teiepoolselt Eesti Külaliikumise Kodukant poolt korraldatavaks Maapäevaks 3765 eurot, mis teeks siis kokku 2023 jäägiga kokku 10 000 eurot. See tähendaks küll üsna olulist Maapäeva tegevuste ümberkorraldamist kuid võimaldaks siiski saavutada minimaalsed eesmärgid, milleks see pika traditsiooniga kogukondi ja kohalikke omavalitsusi koostööle ärgitav ning kohalikku omaalgatust soodustav sündmus on ellu kutsutud.

Eesti Külaliikumine Kodukant juhatuse liikmed

Tanel Talve

Külli Pann

Liia Lust / digiallkiri/